pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มท. มอบแนวทางปฏิบัติราชการแก่ผู้ว่าฯ ผู้ตรวจราชการ และที่ปรึกษา มท. ที่ได้รับแต่งตั้งใหม่
วันจันทร์ที่ 1 ตุลาคม 2561
รมช.มท. มอบแนวทางปฏิบัติราชการแก่ผู้ว่าฯ ผู้ตรวจราชการ และที่ปรึกษา มท. ที่ได้รับแต่งตั้งใหม่
รมช.มท. มอบแนวทางปฏิบัติราชการแก่ผู้ว่าฯ ผู้ตรวจราชการ และที่ปรึกษา มท. ที่ได้รับแต่งตั้งใหม่
เมืื่อวันที่28 ก.ย. 61 เวลา 08.30 น. ณ โรงแรมรอยัล ปริ้นเซส หลานหลวง กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นวิทยากรบรรยายหัวข้อ “ประสบการณ์นักบริหาร” ในโครงการพัฒนาสมรรถนะของผู้บริหารระดับสูงของกระทรวงมหาดไทยเพื่อมุ่งสู่ความเป็นเลิศ ประจําปีงบประมาณ พ.ศ. 2562 โดยมีผู้เข้าร่วมรับฟังการบรรยาย ประกอบด้วย ผู้ว่าราชการจังหวัด ผู้ตรวจราชการกระทรวงมหาดไทย และที่ปรึกษากระทรวงมหาดไทย ที่ได้รับการแต่งตั้งใหม่ รวม 30 คน
รัฐมนตรีช่วยว่าการกระทรวงมหาดไทย กล่าวถึงความสําคัญของราชการบริหารส่วนภูมิภาคในฐานะตัวแทนของราชการบริหารส่วนกลางที่มีความยึดโยงกับการดูแลทุกข์สุขของประชาชน และมอบแนวทางการปฏิบัติราชการแก่ผู้บริหารระดับสูงที่ได้รับการแต่งตั้งใหม่ 5 ประการ ได้แก่ 1) การเป็นข้าราชการในองค์พระบาทสมเด็จพระเจ้าอยู่หัว โดยน้อมนําพระบรมราโชวาทของพระบาทสมเด็จพระปรมินทรมหาภูมิพลอดุลยเดช รัชกาลที่ 9 และสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 มาเป็นแนวทางในการพัฒนาตนเองและปฏิบัติราชการ 2) การตอบสนองนโยบายของรัฐบาลและคณะรักษาความสงบแห่งชาติ (คสช.) ให้ดีที่สุดในทุกเรื่องภายใต้กรอบกฎหมาย 3) “ยึดประชาชน” เป็นศูนย์กลางในการพัฒนา เป็นที่พึ่งของประชาชน ดูแลทุกข์สุขของประชาชนให้ดีที่สุด 4) ใช้หลักธรรมาภิบาล ประกอบด้วย นิติธรรม คุณธรรม ความโปร่งใส การมีส่วนร่วม ความคุ้มค่า และความรับผิดชอบในการปฏิบัติราชการ 5) บริหารจัดการเชิงยุทธศาสตร์แบบมุ่งผลสัมฤทธิ์ โดยเชื่อมโยงและประสานยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติ เข้ากับแผนพัฒนาระดับพื้นที่ ได้แก่ แผนพัฒนากลุ่มจังหวัด จังหวัด อําเภอ ท้องถิ่น และหมู่บ้าน
รัฐมนตรีช่วยว่าการกระทรวงมหาดไทย ยังได้เน้นย้ําให้ผู้บริหารต้องให้ความสําคัญกับการใช้ระบบ IT และการใช้ฐานข้อมูลเพื่อการพัฒนาและติดตามประเมินผลการดําเนินงาน รวมทั้งเน้นการทํางานเชิงบูรณาการ สร้างความร่วมมือ และให้ความสําคัญกับผู้มีส่วนได้ส่วนเสีย เพื่อให้การปฏิบัติราชการเกิดผลสัมฤทธิ์ นํามาซึ่งประโยชน์สุขของพี่น้องประชาชน ดังปณิธานคนมหาดไทย “บําบัดทุกข์ บํารุงสุข”
สําหรับโครงการพัฒนาสมรรถนะของผู้บริหารระดับสูงของกระทรวงมหาดไทยเพื่อมุ่งสู่ความเป็นเลิศ ประจําปีงบประมาณ พ.ศ. 2562 จัดขึ้นเพื่อเสริมสร้างและพัฒนาสมรรถนะของข้าราชการระดับสูงในสังกัดกระทรวงมหาดไทย ซึ่งได้รับการแต่งตั้งใหม่โดยเชิญวิทยากรผู้ทรงคุณวุฒิและผู้มีประสบการณ์การทํางานในระดับชาติครอบคลุมมิติการปฏิบัติราชการทุกด้าน อาทิ มิติด้านกฎหมาย การบริหารราชการแผ่นดิน เศรษฐกิจ สังคม เป็นต้น โดยจัดขึ้นในระหว่างวันที่ 28 กันยายน – 2 ตุลาคม 2561 ณ โรงแรมรอยัล ปริ้นเซส หลานหลวง กรุงเทพมหานคร
รัฐบาลไทย-ข่าวทำเนียบรัฐบาล-“พาณิชย์ปลื้ม”ผลงานประชารัฐรถเกี่ยวข้าวช่วยชาวนาอีสาน
วันพฤหัสบดีที่ 23 มีนาคม 2560
“พาณิชย์ปลื้ม”ผลงานประชารัฐรถเกี่ยวข้าวช่วยชาวนาอีสาน
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า ตามที่สมาคมผู้ส่งออกข้าวไทยร่วมกับกระทรวงพาณิชย์ ได้บริจาครถเกี่ยวข้าวให้กองทัพบก จํานวน 10 คัน มูลค่ากว่า 11 ล้านบาท
เพื่อช่วยเหลือชาวนาในช่วงการเก็บเกี่ยวผลผลิตปี 2559/60 ตั้งแต่เดือนพฤศจิกายน 2559 ที่ผ่านมา ซึ่งกองทัพบกได้มอบหมายให้กองทัพภาคที่ 2 ดําเนินการเพื่อช่วยชาวนาเกี่ยวข้าวในพื้นที่ภาคตะวันออกเฉียงเหนือ ซึ่งประชากรส่วนใหญ่ประกอบอาชีพทําการเกษตรเป็นอาชีพหลัก และจะมีผลผลิตข้าวออกสู่ตลาดมากในช่วงเดือนพฤศจิกายน-ธันวาคม ของทุกปี ทําให้มีความต้องการของแรงงานและรถเกี่ยวข้าว พร้อมๆกันในหลายพื้นที่ ชาวนาจําเป็นต้องว่าจ้างรถเกี่ยวข้าวจากต่างพื้นที่เข้าไปทําการเก็บเกี่ยว โดยต้องจ้างเหมารถเกี่ยวข้าวของเอกชนในอัตรา 600-700 บาท/ไร่
พลโทวิชัย แชจอหอ แม่ทัพภาคที่ 2 กล่าวว่า เมื่อทางกองทัพบกได้รับมอบรถเกี่ยวข้าวจากสมาคมผู้ส่งออกข้าวไทย ก็ได้เร่งมอบหมายให้มณฑลทหารบก (มทบ.) ต่างๆ ซึ่งเป็นหน่วยงานในพื้นที่เข้าให้การช่วยเหลือชาวนาในการเก็บเกี่ยวข้าว ได้แก่
มทบ.21 (จ.นครราชสีมา และชัยภูมิ) 1 คัน
มทบ.22 (จ.อุบลราชธานี และอํานาจเจริญ) 1 คัน
มทบ.23 (จ.ขอนแก่น และกาฬสินธุ์) 1 คัน
มทบ.24 และ มทบ. 28 (จ.อุดรธานี และหนองคาย เลย หนองบัวลําภู) 1 คัน
มทบ.25 (จ.สุรินทร์ และศรีสะเกษ) 2 คัน
มทบ.26 (จ.บุรีรัมย์ และมหาสารคาม) 2 คัน
มทบ.27 (จ. ร้อยเอ็ด และยโสธร) 1 คัน
มทบ.29 และ มทบ.210 (จ.สกลนคร บึงกาฬ นครพนม และมุกดาหาร) 1 คัน
แม่ทัพภาคที่ 2 กล่าวเพิ่มเติมว่า ภายหลังสิ้นสุดฤดูการเก็บเกี่ยว มณฑลทหารบกต่างๆ ได้สรุปผลการให้ความช่วยเหลือชาวนาในการเก็บเกี่ยวข้าวโดยใช้รถเกี่ยว ที่ได้รับมอบดังกล่าว สามารถเก็บเกี่ยวข้าวในพื้นที่ภาคอีสาน 20 จังหวัด จํานวน 4,248 ไร่ 2 งาน รวมเป็นข้าวเปลือกทั้งสิ้น 1,329 ตัน สามารถประหยัดค่าใช้จ่ายของชาวนาไปได้ประมาณ 3 ล้านบาท เนื่องจากชาวนาจะมีค่าใช้จ่ายเฉพาะค่าน้ํามัน และค่าเบี้ยเลี้ยงพลขับประมาณ 300 บาท/ไร่ เท่านั้นปัจจุบัน กองทัพภาคที่ 2 ได้ส่งคืนรถเกี่ยวข้าว จํานวน 6 คัน ให้กับกองทัพบก เพื่อแจกจ่ายให้หน่วยต่างๆ เป็นที่เรียบร้อยแล้ว ส่วนรถเกี่ยวข้าวอีก 4 คัน ได้ส่งมอบให้ มทบ.21 มทบ.24 มทบ.25 และมทบ. 27 หน่วยละ 1 คัน เพื่อใช้ช่วยเหลือชาวนาในพื้นที่รับผิดชอบ
จากการดําเนินงานดังกล่าวพบว่าประชาชนที่ได้รับการบริการรถเกี่ยวข้าว มีความพึงพอใจเป็นอย่างยิ่ง เนื่องจากได้ช่วยเกษตรกรลดต้นทุนในการผลิต จากเดิมค่าจ้างเหมารถเกี่ยวข้าวจากเอกชน ราคาประมาณ 600-700 บาท/ไร่ เมื่อได้รับการสนับสนุนรถเกี่ยวข้าวจากทางกองทัพภาคที่ 2 เกษตรกรจะมีค่าใช้จ่ายในการเก็บเกี่ยวประมาณครึ่งหนึ่งของค่าใช้จ่ายที่เคยจ่ายตามปกติ ปัญหาข้อขัดข้องในการให้บริการสําหรับฤดูเก็บเกี่ยวปี 2559/60 เป็นเรื่องการที่ได้รับมอบรถเกี่ยวข้าวในช่วงซึ่งใกล้หมดฤดูเก็บเกี่ยวข้าวแล้ว จึงทําให้เกษตรกรได้รับการช่วยเหลือไม่มากเท่าที่ควร คาดว่าในฤดูกาลต่อไปจะสามารถช่วยเหลือเกษตรกรได้ตั้งแต่เริ่มเข้าสู่ห้วงการเกี่ยวข้าว แม่ทัพภาคที่ 2 กล่าว
“การให้ความช่วยเหลือเกษตรกรในลักษณะโครงการประชารัฐดังกล่าว ทําให้เกิดประโยชน์กับเกษตรกรเป็นอย่างมาก ซึ่งกระทรวงพาณิชย์และสมาคมผู้ส่งออกข้าวไทย จะได้สานต่อการดําเนินงานร่วมกันต่อไป” นางอภิรดี กล่าว
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนการดำเนินงานของสำนักงานยุติธรรมจังหวัด และศูนย์ยุติธรรมชุมชนในจังหวัดชายแดนภาคใต้
วันพุธที่ 17 มกราคม 2561
“ยุติธรรม” ขับเคลื่อนการดําเนินงานของสํานักงานยุติธรรมจังหวัด และศูนย์ยุติธรรมชุมชนในจังหวัดชายแดนภาคใต้
นางกรรณิการ์ แสงทอง รองปลัดกระทรวงยุติธรรม เป็นประธานการประชุมเชิงปฏิบัติการชี้แจงการขับเคลื่อนการดําเนินงานของสํานักงานยุติธรรมจังหวัด
และศูนย์ยุติธรรมชุมชนในจังหวัดชายแดนภาคใต้ ด้วยระบบประชุมทางไกลผ่านจอภาพ
ในวันพุธที่ ๑๗ มกราคม ๒๕๖๑ เวลา ๐๙.๐๐ น.
ณ ห้องประชุมสํานักนโยบายและยุทธศาสตร์ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการชี้แจงการขับเคลื่อนการดําเนินงานของสํานักงานยุติธรรมจังหวัด
และศูนย์ยุติธรรมชุมชนในจังหวัดชายแดนภาคใต้ ด้วยระบบประชุมทางไกลผ่านจอภาพ
เพื่อหารือปัญหา อุปสรรค เกี่ยวกับการดําเนินงานของแต่ละหน่วยงาน ประกอบด้วย
๑. สํานักงานยุติธรรมจังหวัดสงขลา ๒. สํานักงานยุติธรรมจังหวัดปัตตานี
๓. สํานักงานยุติธรรมจังหวัดยะลา ๔. สํานักงานยุติธรรมจังหวัดนราธิวาส
๕. สํานักงานยุติธรรมจังหวัดสตูล ๖. สํานักงานยุติธรรมจังหวัดยะลา สาขาเบตง
นอกจากนี้ ที่ประชุมได้รับทราบแผนการส่งเสริมงานยุติธรรมชุมชนและการดําเนินงานของสํานักงานยุติธรรมจังหวัด
ในพื้นที่จังหวัดชายแดนภาคใต้ ประจําปีงบประมาณ พ.ศ. ๒๕๖๑
รวมทั้ง การจัดสรรงบประมาณรายจ่ายประจําปีงบประมาณ พ.ศ. ๒๕๖๑
แผนงานขับเคลื่อนการแก้ไขปัญหาจังหวัดชายแดนภาคใต้ ให้แก่สํานักงานยุติธรรมจังหวัดในพื้นที่จังหวัดชายแดนภาคใต้
โอกาสนี้ รองปลัดกระทรวงยุติธรรม ได้เน้นย้ําเรื่องสร้างการรับรู้ให้กับประชาชน
รวมทั้งการรับรู้รับทราบปัญหาของประชาชนในระดับพื้นที่
เพื่อให้การช่วยเหลือประชาชนได้ตรงตามความต้องการในแต่ละพื้นที่
นอกจากนี้ ยังเน้นย้ําเรื่องการดําเนินงาน โดยขอให้บุคลากรในแต่ละส่วนฝ่ายประสานงาน
และบูรณาการทํางานร่วมกัน เพื่อให้การช่วยเหลือประชาชนเป็นไปด้วยความรวดเร็วมากยิ่งขึ้น
รัฐบาลไทย-ข่าวทำเนียบรัฐบาล-รมช.ธรรมนัส สั่งด่วน ส.ป.ก.
วันจันทร์ที่ 9 ธันวาคม 2562
รมช.ธรรมนัส สั่งด่วน ส.ป.ก.
รมช.ธรรมนัส สั่งด่วน ส.ป.ก. รับมอบพื้นที่เบื้องต้นภายหลังประกาศยึดคืนกรณี น.ส.ปารีณา ไกรคุปต์ ครอบครองที่ดินในเขตปฏิรูปที่ดิน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ พร้อมด้วย ดร.วิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) และหน่วยงานที่เกี่ยวข้องลงพื้นที่บริเวณเขาสนฟาร์ม อําเภอจอมบึง จังหวัดราชบุรี เพื่อรับคืนพื้นที่เบื้องต้นจากผู้แทนของ น.ส.ปารีณา ไกรคุปต์ และเข้าตรวจสอบพื้นที่ฟาร์มในเบื้องต้น
หลังจากพื้นที่ดังกล่าวเข้าสู่กระบวนการยึดคืนแล้ว ส.ป.ก. จะนําพื้นที่ดังกล่าวไปจัดให้แก่เกษตรกรตามนโยบายจัดที่ทํากินชุมชนของรัฐบาล (คทช.) ผ่านคณะกรรมการ คทช. จังหวัดราชบุรีเพื่อให้การจัดสรรค์พื้นที่ให้เกษตรกรมีความโปร่งใสและเป็นธรรมต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือเด็กหญิงวัย 4 ขวบ ป่วยเป็นโรคตับโต ครอบครัวมีฐานะยากจน ที่ จ.บุรีรัมย์
วันอังคารที่ 9 พฤษภาคม 2560
รมว. พม. กําชับ จนท. เร่งช่วยเหลือเด็กหญิงวัย 4 ขวบ ป่วยเป็นโรคตับโต ครอบครัวมีฐานะยากจน ที่ จ.บุรีรัมย์
รมว. พม. กําชับ จนท. เร่งช่วยเหลือเด็กหญิงวัย 4 ขวบ ป่วยเป็นโรคตับโต ต้องผ่าตัดเพื่อเปลี่ยนตับ แต่มีค่าใช้จ่ายสูงถึง 1 ล้านบาท ครอบครัวมีฐานะยากจน ที่ จ.บุรีรัมย์
วันนี้ (9 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 626/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีพบเด็กหญิงวัย 4 ขวบ ป่วยเป็นโรคตับโต หน้าท้องบวมโตมีขนาดใหญ่มาก ใช้ชีวิตยากลําบาก ซึ่งทางโรงพยาบาลแจ้งว่าต้องผ่าตัดเพื่อเปลี่ยนตับ แต่มีค่าใช้จ่ายสูงถึง 1 ล้านบาท หากเด็กหญิงไม่ได้รับการผ่าตัด อาจจะต้องเสียชีวิตภายใน 1 ปี แต่ครอบครัวมีฐานะยากจน มีอาชีพรับจ้าง ไม่มีเงิน ค่ารักษาพยาบาล ที่อําเภอเมือง จังหวัดบุรีรัมย์ นั้น ตนได้กําชับให้พัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนา สังคมฯ รวมทั้ง มอบสิ่งของเครื่องใช้ที่จําเป็น อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแล ในเรื่องการรักษาพยาบาลอาการป่วยของเด็กหญิงอย่างต่อเนื่อง อีกทั้ง การแนะนําให้คําปรึกษาในเรื่องการส่งเสริม การประกอบอาชีพเสริมแก่ครอบครัวของเด็กหญิง เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
พลตํารวจเอก อดุลย์กล่าวเพิ่มเติมว่า สําหรับกรณีเด็กสาววัย 17 ปี พร้อมผู้ปกครอง เข้าร้องเรียน ต่อเจ้าหน้าที่ตํารวจ กรณีถูกแฟนหนุ่มวัย 26 ปี ทําร้ายร่างกายอย่างโหดเหี้ยม โดยการจุดเผาทั้งเป็น จนได้รับบาดเจ็บสาหัส ทําให้ร่างกายพิการ มือทั้ง 2 ข้างหงิกงอ มีแผลเป็นทั่วร่างกาย ส่งผลให้ไม่สามารถประกอบอาชีพได้ ซึ่งผ่านมา กว่า 1 ปี แต่คดีความไม่คืบหน้า ยังเห็นผู้ก่อเหตุใช้ชีวิตปกติอยู่ในพื้นที่ เกรงว่าจะไม่ได้รับความเป็นธรรม อีกทั้ง ยังมาทราบภายหลังถูกทําร้ายว่าตั้งครรภ์ และเพิ่งคลอดบุตร ทําให้ใช้ชีวิตอย่างยากลําบาก ที่อําเภอภูผาม่าน จังหวัดขอนแก่น นั้น ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดขอนแก่น (พมจ.ขอนแก่น) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมเร่งเยียวยาฟื้นฟูสภาพจิตใจเด็กสาวและครอบครัวโดยด่วน รวมทั้ง มอบสิ่งของเครื่องใช้ที่จําเป็น และประสานความร่วมมือกับหน่วยงาน ที่เกี่ยวข้องในพื้นที่ช่วยเหลือดูแลในการส่งเสริมสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ การรักษาพยาบาลของเด็กสาวอย่างต่อเนื่อง อีกทั้ง การแนะนําให้คําปรึกษาในเรื่องการส่งเสริการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-นายกรัฐมนตรีย้ำของขวัญวันเกิดปีนี้อยากให้ ครม. ช่วยกันทำงานและนำพาประเทศชาติ ไปสู่ความมั่นคง มั่งคั่ง และยั่งยืน
วันอังคารที่ 20 มีนาคม 2561
นายกรัฐมนตรีย้ําของขวัญวันเกิดปีนี้อยากให้ ครม. ช่วยกันทํางานและนําพาประเทศชาติ ไปสู่ความมั่นคง มั่งคั่ง และยั่งยืน
ผู้ช่วยโฆษกรัฐบาลเผย คณะรัฐมนตรีร่วมอวยพรวันคล้ายวันเกิดนายกรัฐมนตรี โดยนายกฯ ย้ําของขวัญวันเกิดปีนี้อยากให้ ครม. ช่วยกันทํางาน และนําพาประเทศชาติ ไปสู่ความมั่นคง มั่งคั่ง และยั่งยืน
วันนี้ (20 มีนาคม 2561) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดาสังขจันทร์ ผู้ช่วยโฆษกประจําสํานักนายกรัฐมนตรี ได้แถลงว่า ก่อนการประชุมคณะรัฐมนตรี พลเอกประวิตร วงษ์สุวรรณ รองนายรัฐมนตรีและรัฐมนตรีว่าการกระทรวงกลาโหม ได้เป็นผู้แทนคณะรัฐมนตรี กล่าวอวยพรเนื่องในวันคล้ายวันเกิดนายกรัฐมนตรี ที่กําลังจะมาถึงในพรุ่งนี้ (วันที่ 21 มีนาคม) โดยได้อวยพรขอให้นายกรัฐมนตรีมีสุขภาพพลานามัยที่แข็งแรง
โอกาสนี้ นายกรัฐมนตรี ได้กล่าวขอบคุณรัฐมนตรีทุกคนที่ได้มาร่วมกันทํางานในครั้งนี้ และขอให้ช่วยกันสร้างสรรค์ นําพาประเทศชาติ ไปสู่ความมั่นคง มั่งคั่ง และยั่งยืน สําหรับของขวัญที่นายกรัฐมนตรีต้องการจากคณะรัฐมนตรีคือขอให้ทุกคนช่วยกันตรวจสอบระบบราชการให้ดําเนินการด้วยความสุจริต โปร่งใส ปราศจากการทุจริต สิ่งใดที่เกิดขึ้นจากการทุจริตขอให้ช่วยกันกําจัดให้หมดสิ้นไป
พร้อมกันนี้ นายกรัฐมนตรี ได้มอบข้าวพันธุ์ กข.43 ให้กับคณะรัฐมนตรี ซึ่งเป็นพันธุ์ข้าวที่มีน้ําตาลต่ํา ดีต่อสุขภาพ และเหมาะสําหรับผู้ที่กําลังควบคุมน้ําหนักหรือผู้ป่วยที่เป็นโรคเบาหวานสามารถรับประทานได้
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คำกล่าวถวายพระพรชัยมงคล ในพิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  เนื่องในโอกาสวันเฉลิมพระชนมพรรษา 12 สิงหาคม 2562
วันจันทร์ที่ 12 สิงหาคม 2562
คํากล่าวถวายพระพรชัยมงคล ในพิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  เนื่องในโอกาสวันเฉลิมพระชนมพรรษา 12 สิงหาคม 2562
คํากล่าวถวายพระพรชัยมงคล ในพิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2562 พลเอก ประยุทธ์ จันทร์โอชา ผู้กราบบังคมทูล  ณ มณฑลพิธีท้องสนามหลวง
ขอเดชะฝ่าละอองธุลีพระบาทปกเกล้าปกกระหม่อม
เนื่องในอภิลักขิตมหามงคลสมัย แห่งวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบอีกคํารบหนึ่ง ในวันที่ 12 สิงหาคม พุทธศักราช 2562 ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คู่สมรส และพสกนิกรชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสํานึกในพระมหากรุณาธิคุณในวันนี้
ตลอดระยะเวลาที่ผ่านมา ปวงข้าพระพุทธเจ้าต่างประจักษ์ชัดแจ้ง ในน้ําพระราชหฤทัยและพระเมตตาของใต้ฝ่าละอองธุลีพระบาทที่ทรงมุ่งมั่นปฏิบัติ บําเพ็ญพระราชกรณียกิจนานัปการ โครงการอันเนื่องมาจากพระราชดําริที่ล้วนเกิดจากสายพระเนตรอันกว้างไกล ได้ส่งผลให้เกิดความช่วยเหลือและการพัฒนาคุณภาพชีวิตความเป็นอยู่ ของราษฎรให้ดีขึ้น พร้อมทั้งธํารงรักษาสิ่งแวดล้อม ทรัพยากรธรรมชาติเพื่อความอุดมสมบูรณ์ของผืนป่า แหล่งต้นน้ําลําธาร ท้องทะเล ทรงเป็นแบบอย่างให้ประชาชนได้ตระหนักถึงความสําคัญของทรัพยากรของชาติ ที่อํานวยประโยชน์แก่ทุกชีวิตบนผืนแผ่นดินไทย เพื่อให้ช่วยกันดูแลรักษาให้วัฒนาถาวรสืบไป พระปรีชาสามารถและพระราชวิริยอุตสาหะในการทรงงานเพื่อปวงประชานับเป็นอเนกประการ ได้ดับความทุกข์ร้อนโพยภัย นํามาซึ่งความผาสุกร่มเย็นโดยถ้วนหน้า ด้วยพระมหากรุณาธิคุณอันหาที่สุดมิได้ที่มีต่อผองพสกนิกร จึงทรงเป็นแม่แห่งแผ่นดินที่สถิตสถาพรอยู่กลางใจพสกนิกรทั่วทั้งแผ่นดิน
ในโอกาสอันเป็นมิ่งมหามงคลเฉลิมพระชนมพรรษา 12 สิงหาคม 2562 นี้ ข้าพระพุทธเจ้าขอพระราชทานนําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้า พลเอก ประยุทธ์ จันทร์โอชา ขอพระราชทานถวายพระพรชัยมงคล ขออัญเชิญคุณพระศรีรัตนตรัย และอํานาจสิ่งศักดิ์สิทธิ์ในสากล ตลอดทั้งอานุภาพแห่งองค์พระสยามเทวาธิราช โปรดอภิบาลประทานพรให้ใต้ฝ่าละอองธุลีพระบาท ทรงพระเจริญ พร้อมด้วยสิริสวัสดิ์พิพัฒนมงคล พระชนมายุยิ่งยืนนาน ทรงพระเกษมสําราญ มีพระสุขภาพพลานามัยแข็งแรง ปราศจากโรคาพาธและภัยพาลทั้งปวง สถิตเป็นฉัตรแก้วร่มเกล้าของปวงข้าพระพุทธเจ้า และเหล่าพสกนิกรตราบกาลนานเทอญ”
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-กระทรวงเกษตรฯ จัดงานกระบือแห่งชาติครั้งที่ 22 ประจำปี 2561 ภายใต้คำขวัญ “ควายไทยเอกลักษณ์ของชาติ สืบสานปณิธานพ่อ”
วันศุกร์ที่ 26 มกราคม 2561
กระทรวงเกษตรฯ จัดงานกระบือแห่งชาติครั้งที่ 22 ประจําปี 2561 ภายใต้คําขวัญ “ควายไทยเอกลักษณ์ของชาติ สืบสานปณิธานพ่อ”
กระทรวงเกษตรฯ จัดงานกระบือแห่งชาติครั้งที่ 22 ประจําปี 2561 ภายใต้คําขวัญ “ควายไทยเอกลักษณ์ของชาติ สืบสานปณิธานพ่อ” เพื่อส่งเสริมการเลี้ยงกระบือ ตลอดจนสร้างขวัญกําลังใจให้กับเกษตรกรผู้เลี้ยงกระบือทั่วประเทศ
นายธนิตย์ เอนกวิทย์ รองปลัดกระทรวงเกษตรและสหกรณ์เปิดเผยภายหลังพิธีเปิดงานกระบือแห่งชาติ ครั้งที่ 22 ในงานวันเกษตรภาคอีสาน ประจําปี 2561ณ อุทยานเทคโนโลยีการเกษตร มหาวิทยาลัยขอนแก่นว่ากระทรวงเกษตรและสหกรณ์ โดยกรมปศุสัตว์ ร่วมกับมหาวิทยาลัยขอนแก่น สมาคมอนุรักษ์และพัฒนาควายไทย ธนาคารเพื่อการเกษตรและสหกรณ์ มูลนิธิเครือเจริญโภคภัณฑ์ ศูนย์สนเทศทางกระบือนานาชาติ หน่วยบัญชาการทหารพัฒนา จัดงานกระบือแห่งชาติครั้งที่ 22 ประจําปี 2561 ขึ้น ในระหว่างวันที่ 26 - 27 มกราคม 2561 ภายใต้คําขวัญ“ควายไทยเอกลักษณ์ของชาติ สืบสานปณิธานพ่อ”เพื่อเป็นการดําเนินการกระตุ้นส่งเสริมการเลี้ยงกระบือ ตลอดจนสร้างขวัญกําลังใจให้กับเกษตรกรผู้เลี้ยงกระบือทั่วประเทศ ซึ่งรัฐบาลได้ให้ความสนใจและเห็นความสําคัญในอาชีพการเลี้ยงกระบือของเกษตรกรทั่วประเทศอย่างต่อเนื่อง โดยเฉพาะอย่างยิ่งในกิจกรรมการจัดการประกวดกระบือ ซึ่งดําเนินการจัดงานประกวดระดับชาติมาจนถึงครั้งที่ 22 แล้ว ทําให้เกษตรกรได้รับความรู้ในการพัฒนาอาชีพ และกระบือไทยได้รับการพัฒนาทําให้มีขนาดและน้ําหนักมากขึ้นจากเดิม รวมทั้งสามารถคงเอกลักษณ์ของควายไทย จากภูมิปัญญาที่ถ่ายทอดสืบต่อกันมา ซึ่งแสดงให้เห็นถึงความก้าวหน้าและความร่วมมือในการพัฒนาทั้งภาครัฐและเกษตรกรผู้เลี้ยงกระบือได้เป็นอย่างดี
“การจัดงานกระบือแห่งชาติในครั้งนี้ จะช่วยส่งเสริมให้การพัฒนาการเลี้ยงกระบือของประเทศเป็นไปอย่างกว้างขวาง มีประสิทธิภาพ เกษตรกรผู้เลี้ยงมีผลกําไร เกิดการพัฒนาตลอดห่วงโซ่การผลิต มีเนื้อและผลิตภัณฑ์จากกระบือออกสู่ตลาดอย่างต่อเนื่อง และได้รับการยอมรับจากผู้บริโภคไม่แตกต่างจากเนื้อโค ซึ่งกระทรวงเกษตรและสหกรณ์ พร้อมที่จะให้การสนับสนุนอาชีพการเลี้ยงกระบือของเกษตรกรอย่างเต็มที่ต่อไป” นายธนิตย์ กล่าว
สําหรับกิจกรรมภายในงาน ประกอบด้วย การประกวดกระบือ โดยได้รับพระราชทานถ้วยรางวัลจากสมเด็จพระเทพรัตนราชสุดาสยามบรมราชกุมารี สําหรับกระบือที่ชนะเลิศประเภทแกรนด์แชมป์ 2 รางวัล คือ แกรนด์แชมป์เพศผู้และเพศเมีย นอกจากนี้ ยังมีกิจกรรมแสดงพันธุ์สัตว์ นิทรรศการความรู้ด้านปศุสัตว์ การแสดงผลิตภัณฑ์สัตว์ และการจําหน่ายผลผลิตปศุสัตว์จากประชารัฐด้วย
ทั้งนี้ ในปี พ.ศ. 2522 กระบือในประเทศมีจํานวนมากถึง 6 ล้านตัว และหลังจากนั้นมีจํานวนลดลงทุกปี เนื่องจากเกษตรกรส่วนใหญ่หันไปใช้เครื่องจักรกลแทน นอกจากนี้ ยังมีปัญหาขาดแคลนพื้นที่เลี้ยงสัตว์ ขาดแคลนแรงงาน กระบือมีขนาดเล็กลงจากการผสมพันธุ์แบบเลือดชิด และเกษตรกรขาดความรู้ในการปรับปรุงพันธุ์และคัดเลือกพันธุ์ที่ถูกต้อง ซึ่งต่อมาในปี พ.ศ. 2538 กระทรวงเกษตรและสหกรณ์ โดยกรมปศุสัตว์จึงได้ริเริ่มให้มีการจัดงานกระบือแห่งชาติขึ้นเป็นครั้งแรก เพื่อเป็นการกระตุ้นส่งเสริมให้เกษตรกรเห็นความสําคัญและกลับมาเลี้ยงกระบือให้มากขึ้น รวมทั้งมุ่งหวังให้เป็นเวทีในการถ่ายทอดความรู้ในการปรับปรุงและคัดเลือกพันธุ์ และการจัดการเลี้ยงดูกระบือที่ถูกต้องตามหลักวิชาการ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรี กล่าวคำปราศรัยเนื่องในโอกาสประเพณีสงกรานต์
วันศุกร์ที่ 13 เมษายน 2561
นายกรัฐมนตรี กล่าวคําปราศรัยเนื่องในโอกาสประเพณีสงกรานต์
พลเอก ประยุทธ์ จันทร์โอชา นายกรัฐมนตรี กล่าวคําปราศรัยเนื่องในโอกาสประเพณีสงกรานต์ วัันขึ้นปีใหม่ไทย
พี่น้องประชาชนชาวไทยที่รักทั้งหลาย
เนื่องในโอกาสประเพณีสงกรานต์ในปีนี้ ผมขอส่งความสุข ความปรารถนาดี มายังพี่น้องประชาชนชาวไทยทุกคน ทั้งที่อยู่ในประเทศไทยและต่างประเทศ
ประเพณีสงกรานต์เป็นประเพณีที่สะท้อนถึงวิถีปฏิบัติอันงดงามของคนไทย
ในหลากหลายด้าน ทั้งด้านศาสนา สังคม ประเพณี โดยเฉพาะอย่างยิ่งวัฒนธรรมการแสดงออกถึงความกตัญญูกตเวทีต่อพ่อแม่ปู่ย่าตายาย ญาติผู้ใหญ่ อันเป็นลักษณะนิสัยอันงดงามของคนไทย ตลอดจนการสร้างความสามัคคีเป็นน้ําหนึ่งใจเดียวกันในชุมชนให้เป็นสังคมที่มีความปรองดองสมานฉันท์
รัฐบาลมีนโยบายส่งเสริมการอนุรักษ์สืบสานศิลปวัฒธรรมประเพณีทุกแขนงและส่งเสริมการเรียนรู้ประวัติศาสตร์ของชาติ ควบคู่ไปกับการนําทุนทางวัฒนธรรมของไทยมาส่งเสริมการท่องเที่ยวเชิงวัฒนธรรมอย่างสร้างสรรค์และรู้คุณค่า ซึ่งรวมไปถึงการสืบสานคุณค่าประเพณีสงกรานต์ให้คงความงดงามตามเจตนารมณ์ของบรรพบุรุษ ผมเชื่อมั่นว่าด้วยความร่วมมือร่วมใจของทุกภาคส่วน ทั้งภาครัฐ ภาคเอกชน และภาคประชาชน จะทําให้ประเพณีสงกรานต์ของไทยเป็นประเพณีแห่งน้ําใจไมตรีที่ทรงคุณค่าตลอดไป
พี่น้องประชาชนชาวไทยที่รักทั้งหลาย
เนื่องในโอกาสประเพณีสงกรานต์และเทศกาลขึ้นปีใหม่ไทย พุทธศักราช ๒๕๖๑ นี้ ผมขอให้การเล่นน้ําสงกรานต์ในปีนี้เป็นเทศกาลที่สนุกอยู่ในกรอบของความเหมาะสมดีงาม ปลอดภัย และใช้น้ําอย่างคุ้มค่า และขออาราธนาคุณพระศรีรัตนตรัยและอํานาจสิ่งศักดิ์สิทธิ์ในโลก โปรดดลบันดาลประทานพรให้พี่น้องประชาชนชาวไทย ประสบแต่ความสุข ความเจริญ ครอบครัวอบอุ่นมั่นคง ชุมชนมีความรักความสามัคคี เพื่อรวมใจกันสร้างสรรค์สังคมไทยให้มีความผาสุกร่มเย็นสืบไป
สวัสดีวันสงกรานต์ครับ
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กฤษฎา” สั่งตั้งคณะกรรมการตรวจสอบงบอุดหนุนสหกรณ์ตามโครงการไทยนิยม ยั่งยืน ทราบผลภายใน 15 วัน
วันพฤหัสบดีที่ 21 มิถุนายน 2561
“กฤษฎา” สั่งตั้งคณะกรรมการตรวจสอบงบอุดหนุนสหกรณ์ตามโครงการไทยนิยม ยั่งยืน ทราบผลภายใน 15 วัน
“กฤษฎา” สั่งตั้งคณะกรรมการตรวจสอบงบอุดหนุนสหกรณ์ตามโครงการไทยนิยม ยั่งยืน ทราบผลภายใน 15 วัน พร้อมย้ําส่วนภูมิภาคลงพื้นที่และสร้างการรับรู้ที่ถูกต้องแก่ประชาชน ให้เกิดความโปร่งใสตรวจสอบได้ทุกระยะ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยถึงกรณีที่มีสื่อมวลชนเสนอข่าวเกี่ยวกับการตรวจสอบโครงการงบประมาณอุดหนุนสหกรณ์ตามโครงการไทยนิยม ยั่งยืน ว่า ตามที่ได้มีสื่อมวลชนแสดงความกังวลในประเด็นการจัดซื้อเครื่องมืออุปกรณ์การเกษตรของสหกรณ์การเกษตรต่าง ๆ ที่ได้รับเงินงบประมาณอุดหนุนจากกระทรวงเกษตรฯ ตามโครงการไทยนิยม ยั่งยืน มีราคาสูงกว่ากันทั้ง ๆ ที่เป็นเครื่องมือชนิดเดียวกัน นั้น เพื่อให้ได้ข้อเท็จจริงในการแก้ไขปัญหา และสร้างการรับรู้ที่ถูกต้องแก่ประชาชน จึงได้สั่งการให้ปลัดกระทรวงเกษตรฯ ตั้งคณะกรรมการตรวจสอบข้อเท็จจริงกรณีดังกล่าวนี้ให้แล้วเสร็จภายใน 15 วัน หากพบว่ามีการกระทําผิดจริงก็ให้ดําเนินการตามกฎหมายและวินัยอย่างเฉียบขาด และให้กรมตรวจบัญชีสหกรณ์เข้าตรวจสอบสหกรณ์ที่มีพฤติการณ์กระทําความผิดให้ทราบผลโดยเร็ว
ในการดําเนินงานในส่วนภูมิภาค ได้ขอให้จัดประชุมคณะอนุกรรมการพัฒนาเกษตรและสหกรณ์จังหวัด (อพก.) ทุกเดือน เพื่อให้ส่วนราชการในสังกัดกระทรวงเกษตรฯ ที่อยู่ในพื้นที่จังหวัดนําผลการดําเนินงานตามโครงการไทยนิยม ยั่งยืน มารายงานต่อที่ประชุมทุกเดือน รวมทั้งให้เกษตรและสหกรณ์จังหวัดนําเสนอต่อที่ประชุมกรรมการจังหวัดหรือหัวหน้าส่วนราชการประจําเดือน
นอกจากนี้ ขอให้ผู้ตรวจราชการกระทรวงเกษตรฯ และผู้ตรวจราชการกรมฯ ในสังกัดทุกเขตออกไปตรวจสอบแนะนํา และกํากับการดําเนินงานตามโครงการไทยนิยมฯ ทุกโครงการที่หน่วยงานได้รับงบประมาณมาดําเนินการทุกพื้นที่ด้วย ในกรณีที่ตรวจพบหรือประเมินแล้วมีแนวโน้มว่าจะมีการดําเนินการไม่ถูกต้อง ขอให้รีบรายงานปลัดกระทรวงฯ และอธิบดีต้นสังกัดทราบเพื่อแก้ไขปัญหาทันที ในกรณีที่พบความผิดพลาดซึ่งเกิดจากการทุจริตคอรัปชั่นโครงการฯ ก็ให้มีคําสั่งย้ายผู้เกี่ยวข้องออกจากพื้นที่ทันที แล้วตั้งกรรมการสอบสวนตามระเบียบกฎหมายต่อไป รวมทั้งให้ดําเนินการประชาสัมพันธ์ผลลัพธ์ของโครงการที่ประชาชนจะได้รับประโยชน์ตามช่องทางประชาสัมพันธ์ทุกช่องทางอย่างกว้างขวางด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai